La Universitat Popular i Acció Cultural organitzen un acte solidari contra la pobresa energètica
29 de desembre 2017

![](/media/rgderw5n/45_c_pobreza_energetica.jpg)

La Universitat Popular, a través del projecte Acció Cultural, fa una crida a la solidaritat front a la pobresa energètica amb un acte solidari, i de caràcter simbòlic, el pròxim dijous 4 de gener a les 19 hores. La convocatòria serà en la plaça Antiga Moreria on es realitzarà una _performance_ col·lectiva i, posteriorment¸ un _flashmob_. Per això, es demana acudir amb roba fosca i un jupetí reflector ja que es farà una cadena humana que escenificarà la forma d'una resistència elèctrica.

Es tracta d'un acte de sensibilització front a la pobresa energètica que, segons la convocatòria, patixen moltes persones que després de la crisi econòmica encara passen fred, fins i tot prioritzen el rebut de la llum al del lloguer o fins i tot a l'alimentació. El projecte Acció Cultural vol fer front comú solidari amb tota esta gent a través d'un acte simbòlic, una _performance_ per a la qual cada persona pot, a més, aportar un jersei de llana que es lliurarà a l'entitat del Centre Solidari d'Aliments, col·lectiu pròxim que ha treballat significativament en este tema i que també participarà en l'acte com a entitat col·laboradora.

La _cadena de la resistència_ s'anirà formant al compàs de la música i s'estendrà al capdavant de la figura una pancarta amb l'enunciat de l'acció “Pobresa energètica zero. La pobresa energètica no fa vacances”. A més, els 10 arbres plantats al voltant de la plaça es vestiran amb un abric i s'etiquetaran amb l'eslògan de l'activitat. A continuació, es realitzarà un xicotet ball o moviment (_flashmo__b_) mentre sona de nou la música.

*   [](http://www.facebook.com/sharer.php?u=https://aytosagunto.es/va/actualitat/la-universitat-popular-i-accio-cultural-organitzen-un-acte-solidari-contra-la-pobresa-energetica/ "Facebook")
*   [](http://twitter.com/share?url=https://aytosagunto.es/va/actualitat/la-universitat-popular-i-accio-cultural-organitzen-un-acte-solidari-contra-la-pobresa-energetica/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-universitat-popular-i-accio-cultural-organitzen-un-acte-solidari-contra-la-pobresa-energetica/ "Linked In")
*   [](mailto:?body=https://aytosagunto.es/va/actualitat/la-universitat-popular-i-accio-cultural-organitzen-un-acte-solidari-contra-la-pobresa-energetica/)